آنکارادا هاوا لیمانین‌دا ژورنالیستلره بیانات وئره‌ن باش ناظیر دئییب:
«بیز تورکیه اولاراق آمریکانین تل-اویو سفیرلیگینی قودسه داشیما قرارینی بیر داها قطعیتله پیسلییر، یوخ حؤکمون‌ده ساییریق.
بو حرکت آچیق بیر تحریک، بیر دولتی یوخ سایماق، فیلیسطینین حاقلارینی غصب ائتمک دئمک‌دیر.
اعتیراضچیلارا قتل عام ائتمک ده نه اینسان‌لیق‌دا، نه ده دولت اولماق‌دا واردیر.
«دونیا باریشینی قورویاجاغام، واسطه‌چی‌لیک ائد‌جه‌یه‌م» دئیه‌ن آمریکانین دا بو قتل عام‌دا پایینین اولماسی آیری بیر حادثه‌دیر و هئچ واخت قبول ائدیله بیلمز.
آمریکا، تأسف کی، سیویل وطنداشلاری قتله یئتیره‌ن ایسرائیل رهبرلیگینین یانین‌دا ایشتیراک ائتدی و بو اینسان‌لیق جینایتینه شریک اولدو.
بو قتل عام بؤلگه‌ده‌کی پروبلملری داها دا کسکینلش‌دیره‌جک و فیلیسطین مسئله‌سین‌ده داها درین ایز بوراخاجاق. منطقه ده ثابت‌لیک، باریش داها دا چتینلشه‌جک. بو باخیم‌دان تورکیه اولاراق یئنه فیلیسطین خالقی آزادلیغینا قوووشانا قدر اونون یانینداییق.
ایسلام دونیاسی بو قتل عام قارشی‌سین‌دا تک اورک، تک سس اولماق مجبوریتین‌ده‌دیر.
فیلیسطین‌لی شهید قارداشلاریمیزا آلله‌دان رحمت دیلییر، تورکیه‌نین، دونن اولدوغو کیمی، بو گون ده، گله‌جک‌ده ده فیلیسطین‌لی قارداشلاریمیزین یانین‌دا همرای و قارداش اولماغا داوام ائدجگیمیزی دئمک ایستییرم.»
